google/wiki40b huggingface dataset:
मानवाधिकारों की तीन पीढ़ियाँ

सबसे पहले 1979 में चेक कानूनविद कैरल वाशा ने स्ट्रासबर्ग में अंतर्राष्ट्रीय मानवाधिकार संस्थान में मानवाधिकारों का तीन पीढ़ियों में विभाजन प्रस्तावित किया गया था।  वाशा के सिद्धांतों ने वर्तमान यूरोपीय कानून में जड़ें जमा ली हैं। 
यह विभाजन फ्रांसीसी क्रांति के तीन मूल सिद्धांतों का अनुसरण करता है: स्वतंत्रता, समानता, बंधुत्व । इन तीन पीढ़ियों को यूरोपीय संघ के चार्टर ऑफ फंडामेंटल राइट्स में भी दर्शाया गया है।   मानवाधिकारों की सार्वभौमिक घोषणा में वे अधिकार शामिल हैं जिन्हें दूसरी पीढ़ी के साथ-साथ पहली पीढ़ी के अधिकारों के लिए भी माना जाता है, लेकिन इसमें अपने आप में ऐसा कोई विभाजन  मौजूद नहीं है (अधिकार किसी विशिष्ट क्रम में सूचीबद्ध नहीं हैं)।

पहली पीढ़ी के मानव अधिकार

पहली पीढ़ी के मानवाधिकारों को, जिन्हें कभी-कभी "नीला" अधिकार कहा जाता है, प्रमुख रूप से स्वतंत्रता और राजनीति में भाग लेने से संबंधित है। ये मौलिक रूप से नागरिक और राजनीतिक प्रवृत्ति के हैं: ये राज्य की निरंकुशता से व्यक्ति की रक्षा के लिए हैं, इसलिए इन्हें नकारात्मक अधिकार माना जाता है। पहली पीढ़ी के अधिकारों में अन्य बातों के अलावा, जीवन का अधिकार, कानून के समक्ष समानता, बोलने की स्वतंत्रता, निष्पक्ष सुनवाई का अधिकार, धर्म की स्वतंत्रता और मतदान जैसे अधिकार शामिल हैं। सबसे पहले इनकी घोषणा 18 वीं शताब्दी में यूनाइटेड स्टेट्स बिल ऑफ राइट्स और फ्रांस में पुरुष एवं नागरिक अधिकार घोषणापत्र में हुई, हालांकि इनमें से कुछ अधिकार और 1215 के मैग्ना कार्टा में भी दिए गए थे, जो 1689 में इंग्लिश बिल ऑफ राइट्स में व्यक्त किए गए थे।

दूसरी पीढ़ी के मानव अधिकार

दूसरी पीढ़ी के मानव अधिकार समानता से संबंधित हैं। इन्हें द्वितीय विश्व युद्ध के बाद सरकारों ने मान्यता दी। ये मूल रूप से आर्थिक, सामाजिक और प्रकृति में सांस्कृतिक अधिकार हैं। ये विभिन्न नागरिकों को समान स्थितियों और बर्ताव की गारंटी देते हैं। माध्यमिक अधिकारों में न्यायसंगत और अनुकूल स्थिति में रोज़गार, भोजन, आवास और स्वास्थ्य देखभाल के अधिकार के साथ-साथ सामाजिक सुरक्षा और बेरोजगारी भत्ते शामिल हैं । पहली पीढ़ी के अधिकारों की तरह, वे भी मानवाधिकारों की सार्वभौम घोषणा (Universal Declaration of Human Rights) से आच्छादित थे, और आगे भी इसके अनुच्छेद 22 से 28 में और आर्थिक, सामाजिक और सांस्कृतिक अधिकारों पर अंतर्राष्ट्रीय करार में तक सन्निहित हैं। 
इन अधिकारों को कभी-कभी " लाल " अधिकार भी कहा जाता है। इन अधिकारों का सम्मान करने की ज़िम्मेदारी सरकार की बनती है, लेकिन यह इसपर भी निर्भर करता है कि क्या सरकार के पास इतने संसाधन भी हैं जिससे वह इन्हें पूरा कर सके। चूंकि सरकार संसाधनों को नियंत्रित करती है, इन अधिकारों को लोगों को देने का ज़िम्मा भी उसी का है।
बुधभूषण

बुधभूषण,  संभाजी महाराज द्वारा लिखा गया संस्कृत ग्रंथ है, जिसे उन्होंने केवल १४ वर्ष की आयु में लिखा था। इनमें राजाओं का चालचलन और राज्य चलाने के लिये आवश्यक गुणों का भी धर्मवीर छत्रपती श्री संभाजी महाराज द्वारा जिक्र किया गया है| जो आज के परिस्थिती में भी बहोत उपयोगी और आदर्श है|
नराथिवात प्रान्त

नामोत्पत्ति व मलय नाम

"नराथिवात" संस्कृत के "नर + अधिवास" (समझदार नरों का आवास) का थाई भाषा रूप है। मलय भाषा में इसे "मेनारा" बुलाया जाता था जो अरबी भाषा के मीनार शब्द से उत्पन्न है और मलेशिया में अब भी इसे इस नाम से बुलाया जाता है।

लोग

नराथिवात थाईलैण्ड के उन केवल चार प्रान्तों में से एक है जिसमें मुस्लिम समुदाय बहुसंख्यक है। स्थानीय आबादी ८२% मुस्लिम और १७.९% बौद्ध धर्मी है। लगभग ८०.४% लोग अपनी मातृभाषा के रूप में पत्तानी मलय भाषा बोलते हैं। सांस्कृतिक व जातीय रूप से नराथिवात के मलय मलेशिया के केलंतन मलयों से सम्बन्धित हैं। अधिकतर लोग कृषि और मत्स्योद्योग में लगे हुए हैं।
ब्लैक (धारावाहिक)

ब्लैक एक ९एक्स पर आने वाला एक धारावाहिक है। यह सोमवार से शुक्रवार रात ९:३० को देता था।
आदित्य चोपड़ा

जीवन

इनका जन्म 21 मई 1971 को हुआ था। ये यश चोपड़ा और पामेला चोपड़ा के बड़े बेटे हैं। इन्होंने अपनी शुरुआती शिक्षा बॉम्बे स्कॉटिश विद्यालय से प्राप्त की थी। इन्होंने पायल खन्ना से शादी कर ली और 2009 में इनका तलाक हो गया। 21 अप्रैल 2014 को इन्होंने इटली में रानी मुखर्जी से शादी कर ली। दिसम्बर 2015 में रानी ने एक बेटी, अदिरा चोपड़ा को जन्म दिया।
सक्लेन मुश्ताक

सक्लेन मुश्ताक पाकिस्तानी क्रिकेट खिलाड़ी हैं।
गुरु गोबिंद सिंह रिफाइनरी

गुरु गोबिंद सिंह रिफाइनरी या गुरु गोबिंद सिंह रिफाइनरीज लिमिटेड, हिंदुस्तान पेट्रोलियम कॉर्पोरेशन लिमिटेड (एचपीसीएल) और लक्ष्मी नारायण मित्तल समूह की कंपनी मित्तल एनर्जी इन्वेस्टमेंट प्राइवेट लिमिटेड-सिंगापुर की संयुक्त उद्यम कंपनी एचपीसीएल-मित्तल एनर्जी लिमिटेड (HMEL), द्वारा स्थापित एक तेल परिशोधिका है। 
यह परिशोधिका (रिफाइनरी), भारत के राज्य पंजाब के भटिंडा जिले के एक गांव फुल्लोखारी में स्थित है। इस परिशोधिका के लिए बिछाई गयी कच्चे तेल की पाइपलाइन की लंबाई लगभग 1014 किलोमीटर है जो गुजरात के मुन्द्रा से शुरु होकर भटिंडा तक आती है। इसके लिए गुजरात के मुन्द्रा में सागरतट से लगभग छह किलोमीटर दूर (अन्दर) एक कच्चे तेल का टर्मिनल स्थापित किया गया है और इसकी ऊर्जा आवश्यकताओं की पूर्ति के लिए एक 165 मेगावाट का कैप्टिव बिजली संयंत्र भी स्थापित किया गया है।
गुरु गोबिंद सिंह रिफाइनरी परियोजना पंजाब में किसी भी स्थान पर किया गया सबसे बड़ा एकल निवेश है। यह राज्य में स्थापित की जाने वाली पहली तेल और गैस परियोजना है। यह परिशोधिका यूरो-IV उत्सर्जन मानदंडों के अनुरूप पेट्रोलियम उत्पादों का उत्पादन करेगी।
इस परिशोधिका का लोकार्पण २८ अप्रैल २०१२ को भारत के प्रधानमंत्री श्री मनमोहन सिंह द्वारा किया गया।
मुक्त अनुसन्धान

मुक्त अनुसन्धान (Open research) का ध्येय अनुसन्धान को और अधिक पारदर्शी बनाना, और अधिक सहकारी (कोलैबोरेटिव) बनाना, तथा और अधिक दक्ष बनाना है। इसका मुख्य मुद्दा वैज्ञानिक सूचना तक मुक्त पहुँच प्रदान करना है, विशेष रूप से बड़े-बड़े विद्वतापूर्ण जर्नलों तथा उनसे सम्बन्धित आंकड़ों तक जिनको परम्परागत विज्ञान छिपाने की कोशिश करता है।
मुक्त अनुसन्धान उसी भावना से किया जाता है जिस भावना से निःशुल्क तथा मुक्तस्रोत सोफ्टवेयर (FOSS)।
आस्ट्रेलिया की मूल भाषाएँ

इस परिवार की भाषाएं आस्ट्रेलिया महाद्वीप के सभी प्रदेशों में मूलनिवासियों द्वारा बोली जाती हैं और एक ही स्रोत से निकली हैं। ये अंत में प्रत्यय जोड़नेवाली, योगात्मक, अश्लिष्ट प्रकृति की हैं, इस कारण कुछ लोग इन्हें द्राविड़ भाषाओं से संबद्ध समझते थे। इस परिवार की टस्मेनिया भाषा अब समाप्त हो चुकी है। अन्य भाषाएँ भी जंगली जातियों की हैं। समस्त आस्ट्रेलिया महाद्वीप की जनंसख्या में ये मूलनिवासी केवल ५०-६० हजार रह गए हैं।
इन भाषाओं में महाप्राण व्यंजनों को छोड़कर कवर्ग, तवर्ग और पवर्ग के तीन-तीन व्यंजन हैं। चारों अतस्थ (य, र, ल, व) भी हैं। स्वरों में इ, ई, उ, ऊ, ए, ए, ओ, ओ विद्यमान हैं। एकवचन, द्विवचन और बहुवचन का प्रयोग होता है। कहीं-कहीं त्रिवचन भी है। क्रिया की प्रक्रिया जटिल है जिसमें सर्वनाम जुड़ जाता है। संज्ञा की कर्तृ, कर्म, संप्रदान, संबंध, अपादान आदि विभक्तियाँ भी हैं।
भारतीय मनोविश्लेषण सोसायटी

भारतीय मनोविश्लेषण सोसायटी (indian psychoanalytical society) की स्थापना १९२२ में गिरीन्द्रशेखर बोस ने की थी।
सामाजिक सुरक्षा

इतिहास

'सामाजिक सुरक्षा' शब्द का उद्गम औपचारिक रूप से सन् 1935 से माना जाता है, जबकि प्रथम बार अमरीका में सामाजिक सुरक्षा अधिनियम पारित किया गया। इसी वर्ष बेरोजगारी, बीमारी तथा वृद्धावस्था बीमा की समस्या का समाधान करने के लिए सामाजिक सुरक्षा बोर्ड का गठन किया गया। तीन वर्ष बाद सन् 1938 में 'सामाजिक सुरक्षा' शब्द का प्रयोग न्यूजीलैण्ड में किया गया जब पहली बार बड़े पैमाने पर यह योजना लागू की गयी। सन् 1941 में अटलांण्टिक चार्टर के अन्तर्गत सभी देशों का उद्योग के सभी क्षेत्रों में सामाजिक सुरक्षा को प्रोत्साहित करने को कहा गया; जिसस श्रमिकों के रहन-सहन के स्तर तथा उनकी आर्थिक दशा में सुधार हो सके। सन् 1943 में सर विलियम बैवरिज द्वारा एक नयी योजना बनायी गयी। उन्होन अपनी रिपोर्ट 'सामाजिक बीमा एवं सम्बन्धित सेवाएं' के अन्तर्गत ब्रिटिश जनता को अभाव से मुक्ति दिलाने के लिए सामाजिक सुरक्षा योजनाएं बनाने का सुझाव दिया। इस शब्द का प्रयोग एल.सी. मार्श द्वारा प्रस्तुत अपनी रिपोर्ट ‘कनाडा में सामाजिक सुरक्षा‘ तथा नेशनल रिसोर्सेज बोर्ड, संयुक्त राज्य अमरीका की रिपोर्ट में भी किया गया, जिसक अन्तर्गत सामाजिक सुरक्षा एवं सामाजिक सहायता का सम्पूर्ण उत्तरदायित्व केन्द्रीय शासन पर डाला गया।

आधुनिक सामाजिक सुरक्षा योजना

आधुनिक समय में (1) सामाजिक सहायता, तथा (2) सामाजिक बीमा का मिश्रण जिसमें विभिन्न जोखिमों के विरुद्ध सुरक्षा प्रदान की जाती है। सर्वव्यापी योजना का होना तथा पर्याप्त सुरक्षा का प्रावधान होना- ये दो बातें इस कार्यक्रम की विशेषता हैं जिससे सामाजिक सुरक्षा योजना के प्रति श्रमिक आत्मीयता अनुभव करे तथा कठिनाई के क्षणों में इस पर आश्रित रह सके।
उच्च घनत्व कोलेस्ट्रॉल

कोलेस्ट्रॉल रक्त में घुलनशील नहीं होता है। उसका कोशिकाओं तक एवं उनसे वापस परिवहन लिपोप्रोटींस नामक वाहकों द्वारा किया जाता है। निम्न-घनत्व लिपोप्रोटीन या एलडीएल, बुरे कोलेस्ट्रॉल के नाम से जाना जाता है। उच्च-घनत्व लिपोप्रोटीन या एचडीएल, अच्छे कोलेस्ट्रॉल के नाम से जाना जाता है। ट्राइग्लीसिराइड्स एवं Lp (a) कोलेस्ट्रॉल के साथ ये दो प्रकार के लिपिड, कुल कोलेस्ट्रॉल की मात्रा बनाते हैं, जिसे रक्त परीक्षण के द्वारा ज्ञात किया जा सकता है।
उच्च घनत्व लिपोप्रोटीन (हाई डेनसिटी लिपोप्रोटीन्स) को अच्छा कोलेस्ट्रॉल माना जाता है। इसका उत्पादन भी यकृत ही से होता है, जो कोलेस्ट्रॉल और पित्त को ऊतकों और इंद्रियों से पुनष्चक्रित करने के बाद वापस लिवर में पहुंचाता है। एच डी एल कोलेस्ट्रॉल की मात्रा का अधिक होना एक अच्छा संकेत है, क्योंकि इससे हृदय के स्वस्थ होने का पता चलता है। राष्ट्रीय कोलेस्ट्रॉल नियंत्रण कार्यक्रम के अनुसार शरीर में एच डी एल कोलेस्ट्रॉल का स्तर ६० मिली ग्राम/डीएल से अधिक नहीं होनी चाहिए। अच्छे कोलेस्ट्रॉल भोजन में शामिल हैं मछली का तेल, सोयाबीन उत्पाद, एवं हरी पत्तेदार सब्ज़ियां। सप्ताह में पांच दिन, एवं प्रत्येक बार लगभग ३० मिनट के लिए ऐरोबिक व्यायाम (पैदल चलना, दौड़ना, सीढ़ी चढ़ना आदि) करें तो केवल दो महीनों में एचडीएल ५ प्रतिशत से बढ़ा सकते हैं। धूम्रपान कम या बंद करने भर से एचडीएल १० प्रतिशत से बढ़ सकता है। वज़न कम करना भी अच्छे कोलेस्ट्रॉल को बढ़ाने का अन्य तरीका है। शरीर का वज़न प्रत्येक छ: पाउण्ड कम करने पर शरीर में अच्छा कोलेस्ट्रॉल १ मिली ग्राम/डेसि.लि. से बढ़ा सकते हैं।
मानिकगञ्ज सदर उपजिल्ला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

मानिकगंज सदर उपजिला बांग्लादेश के मध्य में स्थित, ढाका विभाग के मानिकगंज जिले में स्थित है।
शिलांग भूभौतिकीय अनुसंधान केंद्र

शिलांग भूभौतिकीय अनुसंधान केंद्र (एसजीआरसी) की स्थापना भारतीय भूचुम्बकत्व संस्थान (आईआईजी) के तीसरे क्षेत्रीय केंद्र के रूप में १८ जनवरी २०१६ को हुई। इस संस्थान का प्रमुख उद्देश्य भूकंप प्रक्रियाओं को उजागर करने और भूकंप के पूर्वानुमानों के लिए एक अग्रदूत मॉडल का सृजन करना है। शिलांग में स्‍थापित नये केन्‍द्र का अनुसंधान में ध्यान संख्यात्मक मॉडलिंग उपकरणों द्वारा सहायता प्राप्त अवलोकन तकनीक की एक किस्म का उपयोग करके उत्तर-पूर्व में विभिन्न वायुमंडलीय क्षेत्रों में पूर्व और सह-भूकंपीय सिग्‍नेचरों के गूढ़ रहस्यों का पता लगाने पर केन्द्रित होगा। एसजीआरसी में लगाये गये उपकरणों से इस क्षेत्र में आने वाले भूकंप संबंधी संकेतों की चेतावनी जल्‍दी मिलने से इस क्षेत्र में भूकंप के पड़ने वाले व्‍यापक प्रभाव को कम करने में सहायता मिलेगी।
एबीपी न्यूज़

इतिहास

स्टार न्यूज़ का प्रदर्शन फरवरी 1998 को आरम्भ हुआ था। 2003 से यह एक पूर्ण हिन्दी भाषीय चैनल बन गया। यह एक पहला द्विभाषिक (हिन्दी – अंग्रेजी) समाचार सेवा प्रदान करने वाला चैनल था। 2003 ई° तक यह स्टार टीवी के नेतृत्व में तथा एनडीटीवी के निर्देशन में प्रसारित होता था। परन्तु 2003 में एनडीटीवी से समझौता खत्म होने के बाद स्टार टीवी द्वारा इसे एक पूर्ण हिन्दी भाषीय चैनल पर स्थानान्तरित कर दिया गया। 16 अप्रैल 2012 को एबीपी समूह ने स्टार टीवी से समझौता रद्द होने के बाद स्टार न्यूज़ को एबीपी न्यूज़  बना दिया।
दिल से

संगीत

फ़िल्म में ५ गाने हैं जिनको गुलज़ार ने लिखा है। गानों की तर्ज अल्ला रक्खा रहमान ने बनाई है।
भोपाल ज़िला

विवरण

ज़िले का क्षेत्रफल २,७२२ वर्ग किमी॰ और जनसंख्या १८,३६,७८४ (सन् 2001) है। साक्षरता दर ६३% है। ज़िले का एस. टी. डी (STD) कोड ०७५५ है। ज़िले कीसमुद्र तल से उचाई ४२७ मीटर है। यहअक्षांश 23.25° उत्तर और रेखांश 77.42° पूर्व पर स्थित है। औसत वर्षा १२००मिमी है।

प्रशासनिक परिचय

जिले का प्रशासनिक मुख्‍यालय भोपाल में है। प्रशासन की सुविधा हेतु जिले को 02 तहसीलों तथा हुजूर, एवं बैरसिया में विभक्‍त किया गया है। त्रि-स्‍तरीय पंचायत राज व्‍यवस्‍था के अन्‍तर्गत 01 जिला पंचायत, 02 जनपद पंचायत एवं 195 ग्राम पंचायतें तथा 491 ग्रामसभाएं है। जिलें में कुल ग्रामों की संख्‍या 526 हैं, जिनमें से 462 आबाद ग्राम एवॅ 29 ग्राम वीरान हैं। इनमें से 492 राजस्‍व ग्राम हैं तथा 05 वनग्राम हैं। जिले में दो विकासखंड फन्‍दा एवं बैरसिया हैं।
भोपाल जिले में कुल 07 विधानसभा क्षेत्र यथा बैरसिया, भोपाल उत्‍तर, भोपाल दक्षिणपश्चिम,भोपाल मध्‍य,हुजुर, नरेला,एवं गोविन्‍दपुरा हैं, ये भोपाल संसदीय क्षैत्र के अन्‍तर्गत आते हैं। जिले में 35 पुलिस थाना एवं 31 पुलिस चौकी हैं।
२६०२ ईसा पूर्व

२६०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बाल्टिक सागर

बाल्टिक उत्तरी यूरोप का एक सागर है जो लगभग सभी ओर से जमीन से घिरा है। इसके उत्तर में स्कैडिनेवी प्रायद्वीप (स्वीडन), उत्तर-पूर्व में फ़िनलैंड, पूर्व में इस्टोनिया, लिथुआनिया, लाटविया, दक्षिण में पोलैंड तथा दक्षिण-पश्चिम में जर्मनी है। पश्चिम में डेनमार्क तथा छोटे द्वीप हैं जो इसे उत्तरी सागर तथा अटलांटिक महासागर से अलग करते हैं। जर्मानी भाषाओं, जैसे डच, डेनिश, फ़िन्नी में इसको पूर्वी सागर (Ostsee) के नाम से जाना जाता है। इसमें गौरतलब है कि यह फ़िनलैंड के पश्चिम में बसा हुआ है।
यह एक छिछला सागर है जिसका पानी समुद्री जल से कम खारा है। कृत्रिम नहर द्वारा यह श्वेत सागर से जुड़ा हुआ है। फिनलैंड की खाड़ी, बोथ्निया की खाड़ी, रिगा की खाड़ी इत्यादि इसके स्थानीय निकाय हैं। इसकी औसत गहराई ५५ मीटर है तथा यह कोई १६०० किलोमीटर लम्बा है।
By- Sumit soni samthar

भौगोलिक आँकड़े

यह 53°उत्तरी अक्षांश से लेकर 66°उत्तरी अक्षांश तक और 20°पूर्वी देशांतर से लेकर 26°पूर्वी देशांतर के बीच फैला हुआ है। इसकी लंबाई १६०० किलोमीटर, औसत चौड़ाई १९३ किलोमीटर तथा औसत गहराई ५५ मीटर है। मध्यम खारे पानी का यह सबसे बड़ा प्राय-सागर माना जाता है। इसकी अधिकतम गहराई ४५९ मीटर है जो स्वीडन के तरफ केंद्र के पास है। इसका पृष्ठ क्षेत्रफल ३,७७,००० वर्ग किलोमाटर है तथा इसमें जल का आयतन कोई २०००० घन किलोमीटर है। इसके चारो ओर की तटरेखा कोई ८००० किलोमीटर लंबी है। जाड़े के दिनों में यह औसतन अधिकतम ४५ प्रतिशत तक जम जाता है।
होरागोला राष्ट्रीय उद्यान

वनस्पति और जीव

उद्यान में सल्फी, डिलेनिया रेटुसा (गोडापारा), पीपल, सप्तपर्ण, मिमुप्सस एलेंगी, ब्रेडफ्रूट, लिआना, अमलतास, सागौन और महोगनी जैसे कई पेड़ प्रजातियां हैं।
पार्क विशाखापत्तनम

द पार्क विशाखापत्तनम, 1968 में खोला गया विशाखापत्तनम का एक लग्ज़री 5-स्टार है। यह होटल के भारत में पार्क होटल की श्रृंखला के 8 होटलों में से एक है। बंगाल की खाड़ी के ठीक सामने स्थित यह होटल 6 एकड़ भूमि में फैला हुआ है। समुद्र तट के ठीक सामने स्थित इस पांच सितारा होटल में कई महत्वपूर्ण हस्तिया एवं अंतरराष्ट्रीय पर्यटक अक्सर आते हैं। यह द पार्क होटल समूह का दूसरा होटल था जो आंध्र प्रदेश में खोला गया था। इस श्रृंखला का पहला होटल 1967 में कोलकाता में स्थापित किया गया था।

कमरे और सूट

पार्क विशाखापत्तनम में कुल ६६ कमरे हैं। इन कमरों को ४ श्रेणियों में बात गया है जो निमंलिखित हैं: 1. डीलक्स कमरे: इन सभी कमरों से समुद्र का विहंगम नजारा दीखाई देता हैं। इन सभी कमरों में सारी सुविधाएं उपलब्ध हैं। २. लक्जरी कमरे: इन सभी कमरों से समुद्र का विहंगम नजारा दीखाई देता हैं। 3. एग्जेक्युटीव (कार्यकारी) सूट: इन सभी कमरों से समुद्र का विहंगम नजारा दीखाई देता हैं। ४. डिलक्स सूट: इन सभी कमरों से समुद्र का विहंगम नजारा दीखाई देता हैं।
यहाँ मेहमानों के रुकने के लिए 62 कमरे हैं जिनमे 24 डीलक्स कमरे और 38 लक्जरी कमरे है। इन 62 कमरे के अलावा, यहाँ ४ सूट हैं जिसमे 1 कार्यकारी सूट और 3 डिलक्स सूट हैं।  यहाँ का बैंक्वेट हाल भी काफी भव्य हैं एवं इसमें २५० अतिथियों के बैठने की व्यवस्था है एवं यहाँ से समुद्र का नजारा काफी आकर्षक दीखता हैं।

घटनाएँ

द पार्क में एक नई कला दीर्घा हस्ताक्षर का उद्घाटन किया गया हैं जहा युवा और नए कलाकारों अपने कलाकृति को प्रदर्शित कर सकते है। इसका मुख्या उद्देश्य युवा कलाकारों को प्रोत्साहन देना हैं।

पुरस्कार

द पार्क को लगातार तीन साल 2006-2008 के लिए, आंध्र प्रदेश के पर्यटन विभाग द्वारा पांच सितारा श्रेणी के अंतर्गत पर्यटन उत्कृष्टता पुरस्कार के द्वारा सम्मानित किया गया।
परवान प्रान्त

इतिहास

कहा जाता है कि परवान में पहली बस्तियाँ सिकंदर महान ने अपने आक्रमण और क़ब्ज़े के बाद बनाई थीं। ७९२ ईसवी में अरबों ने यहाँ क़ब्ज़ा कर लिया। १२२१ में यहाँ मंगोल हमलावरों और ख़्वारज़्मी साम्राज्य में युद्ध हुआ जिसमें मंगोलों को पराजय का सामना करना पड़ा। १८४० में भारत से आये ब्रिटिश राज के अंग्रेज़ों ने भी यहाँ प्रथम आंग्ल-अफ़ग़ान युद्ध के दौरान लड़ाई की और हार गए। यहाँ से बहुत लोग ईरान में मजदूर बनकर गए हैं और उनके भेजे गए पैसे से यहाँ की आर्थव्यवस्था लाभ उठाती है।
अज सरोवर

अज सरोवर  (पंजाबी उच्चारण:अज्ज सरोवर) भारत के पंजाब राज्य केन जिला एस.ए.एस.नगर (मोहाली) के खरड नगर कौंसल में एक धार्मिक एंव इतिहासक स्थान है। इसके साथ ही एक एतिहासिक मंदिर चिंता हरण मंदिर भी है। अज्ज सरोवर इस मंदिर के साथ बना हुआ है। इस मंदिर और सरोवर के बारे में यह बात प्रचलित है कि इस मंदिर और सरोवर का निर्माण भारत के प्राचीन राजा महाराजा अज्ज ,जो श्री राम रामचन्द्र के दादा थे , ने किया था।  अज्ज सरोवर मोहाली  खरड सड़क पर स्थित है। इस सरोवर के लिए 15 एकड़ जगह उपलब्ध है लेकिन इस समय सरोवर की हालत ठीक नहीं है। यहाँ घास फूस उग्गा हुआ है और सरोवर के लिए पानी की कोई विवसथा नहीं है। सरोवर की दशा सुधारने के लिए समय समय मांग की जाती है। 
1926 में उस समय के अम्बाला जिला की रोपड़ सब डवीजन (जिसके अधीन यह क्षेत्र आता तह )में नियुक्त सब डविजनल अधिकारी जे डबलियू फेअरलिए ने एक आदेश जारी कर कर इस सरोवर में नाव चलाने और मछली पकड़ने की मनाही की थी क्योंकि इस को धार्मिक और इतिहासक दर्जा हासिल था।
हाइपोक्लोरस अम्ल

हाइपोक्लोरस अम्ल एक अकार्बनिक यौगिक है।
१८८७ ईसा पूर्व

१८८७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८८७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गणतंत्र-अधीन ज़िले

गणतंत्र-अधीन ज़िले (ताजिकी: Ноҳияҳои тобеи ҷумҳурӣ, ناحیه های تابع جمهوری, नोहियाहो-इ तोबे-इ जुम्हूरी) ताजिकिस्तान का एक प्रशासनिक विभाग है। देश के मध्य भाग में स्थित यह १३ ज़िलें हैं जो किसी ताजिक प्रान्त का भाग नहीं हैं बल्कि जिनपर ताजिकी केन्द्रीय सरकार सीधा शासन करती है।

विवरण

मध्यकाल में गणतंत्र-अधीन ज़िलों का क्षेत्र 'कारोतेगिन' (Karotegin) के नाम से जाना जाता था। जब ताजिकिस्तान को सोवियत संघ का भाग बनाया गया तो सन् १९३९ में यह क्षेत्र ग़र्म ओब्लास्त (Гармская область) का हिस्सा बना। सन् १९५५ में इस ओब्लास्त को ख़त्म कर दिया गया।
हेलिओडोरस

जीवन वृत्त

वह हेलिओडोरस  'दिया' (दियोन) का पुत्र और तक्षशिला का निवासी था। वह कालांतर में हिंदू मत का अनुयायी हो गया था।

'हेलिओडोरस स्तंभ

हेलिओडोरस ने विदिशा में विष्णु) का एक 'गरुड़ स्तम्भ' बनवाया था, यह स्तंभ 'हेलिओडोरस स्तम्भ के नाम से जाना जाता है। इसी स्तंभ पर उत्कीर्ण आलेख से हेलिओडोरस के बारे में सूचना प्राप्त होती है।
प्रधानमंत्री किसान सम्मान निधि

प्रधानमन्त्री किसान सम्मान निधि भारत सरकार की एक पहल है जिसमें १२ करोड़ छोटे और सीमान्त किसान जिनके पास 2 हेक्टेयर (4.9 एकड़) से कम भूमि है, उन्हें न्यूनतम आय सहायता के रूप में प्रति वर्ष ६ हजार रूपए तक मिलेगा। 1 फरवरी 2019 को भारत के 2019 अन्तरिम केंद्रीय बजट के दौरान पीयूष गोयल द्वारा इस पहल की घोषणा की गई थी। इस योजना की लागत प्रति वर्ष 75,000 करोड़ रूपए  होगी और यह दिसम्बर 2018 से लागू होगी। ₹ 6,000 प्रति वर्ष प्रत्येक पात्र किसान को तीन किश्तों में भुगतान किया जाएगा और सीधे उनके बैंक खातों में जमा किया जाएगा।
योजना की शुरुआत वर्ष 2018 के रबी सीजन से की गई है। सरकार ने इसके लिए 20 हजार करोड़ रुपये अग्रिम बजटीय प्रावधान करा लिया है जबकि योजना पर सालाना खर्च 75 हजार करोड़ रुपये आने का अनुमान है। छोटे किसानों के लिए योजना अत्यन्त उपयोगी सिद्ध होने वाली है। बुवाई से ठीक पहले नगदी संकट से जूझने वाले किसानों को इस नगदी से बीज, खाद और अन्य इनपुट की उपलब्धता में सहूलियत मिल जाएगी। इन छोटे किसानों में ज्यादातर सीमान्त हैं, जिनका खेती से पेट भरना मुश्किल है।
इस योजना का लाभ दो हेक्टेयर खेती वाली जमीन से कम रकबा वाले किसानों को दिए जाने का प्रावधान है। राज्य सरकारें ऐसे किसानों की जोत के साथ उनके बैंक खाते और अन्य ब्यौरा केंद्र सरकार को मुहैया कराएंगी। उसकी पुष्टि के बाद केन्द्र सरकार ऐसे किसानों के बैंक खातों में सीधे धन जमा कराएगी। योजना की सफलता में डिजिटल प्रणाली की भूमिका अहम साबित हो रही है। sumit
१४९४ ईसा पूर्व

१४९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बाह्यमार्ग

बाह्यमार्ग या बाइपास (bypass) ऐसी सड़क या राजमार्ग होता है जो किसी शहर, गाँव या अन्य क्षेत्र के अन्दर से जाने कि बजाय मुड़कर उसके बाहरी क्षेत्र से गुज़र जाय। अक्सर शहरों में वाहनों का ट्रैफ़िक भारी होता है और जन व स्थापत्य के कारण परिवहन की गति धीमी होती है। इन अड़चनों से बचने के लिए बाह्यमार्ग बनाए जाते हैं। अक्सर मुख्य मार्ग शहर के भीतर से गुज़रता है जबकि बाह्यमार्ग के प्रयोग से जिन वाहनों को उस शहर में न जाना हो वह बाह्यमार्ग के प्रयोग से तेज़ गति पर अपने गंतव्य की ओर जाते रहते हैं। इसमें शहर को भी लाभ होता है, क्योंकि शोर, प्रदूषण, दुर्घटनाएँ और घनत्व बढ़ाने वाले ट्रैफ़िक का कुछ अंश, शहर के अंदर प्रवेश न कर के, बाहर से ही निकल जाता है।
सिंगापुर

आधुनिक सिंगापुर

दक्षिण-पूर्व एशिया में, निकोबार द्वीप समूह से लगभग 1500 कि॰मी॰ दूर एक छोटा, सुंदर व विकसित देश सिंगापुर पिछले बीस वर्षों से पर्यटन व व्यापार के एक प्रमुख केंद्र के रूप में उभरा है। आधुनिक सिंगापुर की स्थापना सन्‌ 1819 में सर स्टेमफ़ोर्ड रेफ़ल्स ने की, जिन्हें ईस्ट इंडिया कंपनी के अधिकारी के रूप में, दिल्ली स्थित तत्कालीन वॉयसराय द्वारा, कंपनी का व्यापार बढ़ाने हेतु सिंगापुर भेजा गया था। आज भी सिंगापुर डॉलर व सेंट के सिक्कों पर आधुनिक नाम सिंगापुर व पुराना नाम सिंगापुरा अंकित रहता है। सन्‌ 1965 में मलेशिया से अलग होकर नए सिंगापुर राष्ट्र का उदय हुआ। किंवदंती है कि चौदहवीं शताब्दी में सुमात्रा द्वीप का एक हिन्दू राजकुमार जब शिकार हेतु सिंगापुर द्वीप पर गया तो वहाँ जंगल में सिंहों को देखकर उसने उक्त द्वीप का नामकरण सिंगापुरा अर्थात सिंहों का द्वीप कर दिया।

अर्थव्यवस्था

सिंगापुर विश्व की 9वीं तथा एशिया की चौथी सबसे बड़ी अर्थव्यवस्था है। 
अर्थशास्त्रियों ने सिंगापुर को 'आधुनिक चमत्कार' की संज्ञा दी है। यहाँ के सारे प्राकृतिक संसाधन यहाँ के निवासी ही हैं। यहाँ पानी मलेशिया से, दूध, फल व सब्जियाँ न्यूजीलैंड व ऑस्ट्रेलिया से, दाल, चावल व अन्य दैनिक उपयोग की वस्तुएँ थाईलैंड, इंडोनेशिया आदि से आयात की जाती हैं।
१९७० के दशक से यहाँ के व्यवसाय ने ज़ोर पकड़ना शुरु किया जिसने पूरी दुनिया का ध्यान खींचा। आज मुख्य व्यवसायों में इलेक्ट्रॉनिक, रसायन और सेवाक्षेत्र की कंपनी जैसे होटल, कॉलसेंटर, बैकिंग, आउटसोर्सिंग इत्यादि प्रमुख हैं। यह विदेशी निवेश के लिये काफ़ी आकर्षक रहा है और हाल ही में यहाँ की कंपनियों ने विदेशों में अच्छा निवेश किया है।

पर्यटन

सिंगापुर के प्रमुख दर्शनीय स्थलों में यहाँ के तीन संग्रहालय, जूरोंग बर्ड पार्क, रेप्टाइल पार्क, जूलॉजिकल गार्डन, साइंस सेंटर सेंटोसा द्वीप, पार्लियामेंट हाउस, हिन्दू, चीनी व बौद्ध मंदिर तथा चीनी व जापानी बाग देखने लायक हैं। सिंगापुर म्यूजियम में सिंगापुर की आजादी की कहानी आकर्षक थ्री-डी वीडियो शो द्वारा बताई जाती है। इस आजादी की लड़ाई में भारतीयों का भी महत्वपूर्ण योगदान था।
कल्चर म्यूजियम में विभिन्न जातियों के त्योहारों को प्रदर्शित किया गया है, जिनमें दशहरा, दीपावली व इनका महत्व बताया गया है। 600 प्रजातियों व 8000 से ज्यादापक्षियों के संग्रह के साथ जुरोंग बर्ड पार्क एशिया-प्रशांत क्षेत्र का सबसे बड़ा पक्षी पार्क है। दक्षिणी ध्रुव का कृत्रिम वातावरण बनाकर यहाँ पेंग्विन पक्षी रखे गए हैं। 30 मीटर ऊँचा मानव निर्मित जलप्रपात व ऑल स्टार बर्ड शो जिसमें पक्षी टेलीफोन पर बात करते हैं, अन्य प्रमुख आकर्षण हैं।
रेप्टाइल पार्क में 10 फुट लंबे जिंदा मगरमच्छ के मुँह में प्रशिक्षक द्वारा अपना मुँह डालना व कोबरा साँप का चुंबन लेना रोमांचकारी है। जूलॉजिकल गार्डन में एनिमल फीडिंग शो सी. लायन डांस शो आदि दर्शकों का मन मोह लेते हैं।